El Castell Descobert
26/03/2007 19:37:00

# El Castell Descobert

*   26/03/2007 19:37:00
*   [Imprimir](#)
*   Compartir
*    https://www.alaquas.org/documento.asp?id\_do=10061

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10061%2F0&title=Ajuntament%20d%27Alaqu%C3%A0s.%20Premsa.El%20Castell%20Descobert)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10061/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10061/10061_Form_4.jpg)](https://www.alaquas.org/ficheros/documentos/2007/2/10061/10061_Form_10.jpg "<a href='https://www.alaquas.org/ficheros/documentos/2007/2/10061/10061_Form_10.jpg' target=_blank><i class='fa fa-external-link' aria-hidden='true'></i>.El Castell Descobert</a>")

Els treballs de rehabilitació duts a terme en el monument històric han convertit el Castell d'Alaquàs en un nou Centre de Cultura i Educació, accessible a tots i totes

El Castell d'Alaquàs tornarà a obrir les portes al públic el dijous 29 de març. La recuperació de nous espais culturals i sales de exposicions, un nou centre educatiu per a les persones adultes, la restitució de l'escala principal que dona accés a la primera planta, l'habilitació de la terrassa renaixentista, la restauració dels enteixinats i els paviments de les sales nobles, la creació d'una biblioteca especialitzada, la reposició de la quarta torre i les obres per fer del Castell un edifici accessible per a tots i totes, han estat les actuacions més importants realitzades amb motiu del Pla de Rehabilitació finalitzat en aquest mes de març.

Tots els veïns i les veïnes podran admirar a partir de dijous  tots els nous espais creats, molts d'ells desconeguts fins la data, així com també cadascun dels elements arquitectònics, propis de l'estil renaixentista.

Un dels elements més destacats el constitueixen els artesonats i els paviments de les cinc sales nobles de l'edifici, qualificats segons els experts, com un dels elements més valuosos conservats en tot l'estat espanyol. Les obres de rehabilitació han permet que aquests puguen ser admirats en tot el seu esplendor, completament restaurats i preparats perquè no tornen mai a deteriorar-se.

La recuperació de la quarta torre ha estat també una de les actuacions més importants. Els treballs de rehabilitació han tornat l'aspecte original a aquesta torre que va ser enderrocada de forma il·legal a l'any 1918. Aquesta ha estat una de les actuacions més importants del Pla, posada en marxa per restituir un dels elements més importants de la fisonomia de l'edifici i que a més, conclou un procés històric iniciat amb la forta mobilització social que a principis del segle XX impedí la desaparició completa d'aquest edifici.

Tal i com han anat avançat les obres, el Castell ha anat recuperant els seus trets renaixentistes. La desapareguda terrassa, desconeguda fins ara, és ara un nou espai accessible a l'aire lliure. Aquesta és una de les novetats de l'obra així com també les diferents sales creades per al Centre de Persones Adultes Enric Valor, ubicat a la quarta planta de l'edifici.

La creació d'un espai per a ubicar una Biblioteca Especialitzada és una de les novetats primordials del monument. Un intens i exhaustiu treball ha donat com a resultat la creació d'un fons bibliogràfic format per materials diversos, tots ells relacionats amb la història local de la ciutat, el Castell i amb el Renaixement, i que es posaran a l'abast de totes les persones que desitgen consultar-los. La biblioteca està orientada sobretot a la investigació, però també a la difusió del patrimoni bibliogràfic i artístic com a centre dinamitzador del fons local amb una tasca clarament didàctica per als centres educatius, col·lectius i associacions culturals locals. En ella s'oferiran diversos serveis: consulta en sala, préstec i obtenció de documents, activitats culturals i serveis en línia digital. S'ha ubicat en les antigues cavalleries del Castell que daten originàriament de la primera època constructiva de l'edifici, a inicis del segle XVI, i amb un sostre realitzat amb bigues de fusta de pi roig.

Altres elements recuperats i de gran rellevància per al monument són el pou i l'oratori. Els treballs de recuperació van permetre descobrir ràpidament al claustre, un pou que no responia a cap ubicació original L'antiga propietat havia situat aquest element en el centre per una qüestió purament decorativa, i les obres que s'havien efectuat al llarg del temps alterant greument la fisonomia de l'edifici, havien fet perdre la pista de la ubicació originària del pou que proveia d'aigua al Castell d'Alaquàs des de principis del segle XX. Els estudis arqueològics realitzats amb motiu de la rehabilitació del Castell al claustre, van redescobrir la situació originària d'aquest pou de 30 metres de profunditat. Aquest singular pou s'ha mantés en la rehabilitació i s'ha cobert amb una finestra arqueològica que permetrà als visitants del monument contemplar aquesta curiosa troballa.

Pel que fa a l'oratori, aquest és fruit de la importància social que els propietaris del Castell tenien al segle XVII, i possiblement, per la seua participació econòmica en la construcció de l'Església de l'Assumpció de Nostra Senyora, s'atorgaren el privilegi de tindre un accés directe des del Castell a la parròquia des del qual poder presenciar les misses i les activitats religioses. Va sorgir així una construcció emblemàtica que conforma un dels espais més simbòlics de la nostra ciutat, com és el cobertís, que apareix entre l'església i el Castell. La rehabilitació del Castell tenia com a objectiu, entre altres, aconseguir que aquest element important de l'edifici, poguera ser visitat pel públic en general sense que provocara cap molèstia ni interferència en les activitats de la Parròquia. Amb aquest objectiu, s'ha restaurat i reacondicionat amb un vidre panoràmic i amb una instal·lació insonoritzant i una lleu il·luminació per garantir l'accés dels visitants sense provocar molèsties a l'església.